el el el el el el el el el el el el el el el el el el zh el el ko en el el el el el el el el el el el el el el el el el el el el el el el el el el en el en nl sv el fr en fr el sv en de el fr en de el en sk el el el el el el el el el pl el el el el el el el el el el el el el el el el el el el el
Το Πρωτάθλημα Μακεδονίας της περιόδου 1936-1937 κατακτήθηκε από τον ΠΑΟΚ[1] και ήταν ο πρώτος τίτλος του συλλόγου.
Η τελετή έναρξης του πρωταθλήματος έγινε στις 29 Νοεμβρίου 1936, όπου παρέλασαν οι σύλλογοι,βραβεύτηκαν οι πρωταθλητές της προηγούμενης περιόδου και έγινε ο εναρκτήριος αγώνας της Α΄ Κατηγορίας( Άρης - ΜΕΝΤ 5-0).[2]
Τον Οκτώβριο είχαν προηγηθεί αγώνες διαβάθμισης όπου συμμετείχαν 5 σύλλογοι της Α΄ και Β΄ κατηγορίας με τους 2 πρώτους να κερδίζουν εισιτήριο για την Α΄ Κατηγορία. Τις δυο πρώτες θέσεις κατέλαβαν η Προσφυγική Ένωση και ο Ολυμπιακός Τερψιθέας[3]
Στην κλήρωση του πρωταθλήματος, όμως, η 6η ομάδα δεν είχε οριστεί καθώς δεν είχε αποφασιστεί αν αυτή θα είναι ο Ολυμπιακός Τερψιθέας ή ο Ολυμπιακός Θεσσαλονίκης και το πρωτάθλημα της Α΄ διεξήχθη με 5 ομάδες. Οι δυο Ολυμπιακοί αγωνίστηκαν μόνο σε αγώνες κατάταξης για την άνοδο εκ νέου στην Α΄ στο τέλος της περιόδου.
Ο ΠΑΟΚ σημείωσε 6 νίκες και 2 ήττες.[4] Ο Άρης με τα περισσότερα στελέχη του σε προχωρημένη ηλικία και το Νίκο Κίτσο να έχει αποχωρήσει περιορίστηκε στην τρίτη θέση με 4 νίκες, 1 ισοπαλία και 2 ήττες με πρώτο σκόρερ του τον Κλεάνθη Βικελίδη.[5] Στην τελευταία αγωνιστική για το Άρη αρκούσε μία ισοπαλία για να κατακτήσει τον τίτλο ενώ ο ΠΑΟΚ χρειαζόταν μόνο τη νίκη.[6] Οι δυο ομάδες αναμετρήθηκαν στις 14 Μαρτίου του 1937 στο ουδέτερο γήπεδο του Ηρακλή και ο ΠΑΟΚ επικράτησε με 3-1 με κορυφαίο τον Κώστα Καλογιάννη.[7]
Στην ομάδα του ΠΑΟΚ αγωνίστηκαν οι Κυρ. Μποσταντζόγλου, Απ. Κοντόπουλος, Αρ. Ιωαννίδης, Αποστόλου, Κ. Καλογιάννης, Π. Βαφειάδης, Γ. Κοσμίδης, θρ. Πανίδης, Αλ. Αναστασιάδης, Ν. Σωτηριάδης, Ευστρ. Μοσχίδης, Ιωσήφ Βασιλειάδης.
Στο πρωτάθλημα της Β΄ Κατηγορίας αγωνίστηκαν 6 σύλλογοι. Στην κλήρωση του πρωταθλήματος στις 31 Μαρτίου δε συμμετείχαν οι Ολυμπιακός Τερψιθέας (2η θέση στους αγώνες διαβάθμισης) και Ολυμπιακός Θεσσαλονίκης (πρωταθλητής Β΄ προηγούμενης περιόδου) καθώς δεν είχε ακόμα αποφασιστεί ποιά από τις δυο θα είναι η 6η ομάδα της Α΄ κατηγορίας, 2 βδομάδες μετά τη λήξη της.
Οι 6 σύλλογοι που αγωνίστηκαν ήταν: Αετός Παπάφη, Μελιτεύς, Απόλλων Καλαμαριάς, Ακοάχ, Μακαμπή και Αρμενική Ένωση και η πρώτη αγωνιστική έγινε στις 10 Απριλίου 1937.
Ο Αετός Παπάφη φαίνεται να κατέκτησε την πρώτη θέση[8] και τον Ιούνιο κέρδισε 3 φορές τον Ολυμπιακό Θεσσαλονίκης στους «τελικούς της Β΄ κατηγορίας» και θα ακολουθούσαν αγώνες διαβάθμισης με τον Ολυμπιακό Τερψιθέας που τοποθετήθηκε τελικά, στην 6η θέση της Α΄. Για την επόμενη περίοδο αποφασίστηκε να αγωνιστούν στην Α΄ και ο Αετός και ο Ολυμπιακός Τερψιθέας, 7 συνολικά ομάδες.[9]
↑ Ο σύλλογος Προσφυγική Ένωση μετονομάστηκε σε Μακεδονικό με το τέλος της περιόδου
Αρχείο εφημερίδων «Μακεδονία», «Νέα Αλήθεια», «Το Φως» στην Ψηφιακή Βιβλιοθήκη της Βουλής
↑ Μακεδονία , Τρίτη 1 Δεκεμβρίου 1936 , σελ. 3 (ψηφ.σελ.365)
↑ Nέα Αλήθεια , Σεπ-Δεκ 1936 ψ.σ.292,295,298,316,319
↑ Γιαννάτος Σ., Για Πάντα Πρωταθλητές, τόμος 5, ΠΑΟΚ Ποδόσφαιρο - Μπάσκετ, ΣΚΑΪ βιβλίο, Αθήνα, 2009, σελ.17
↑ Γιαννάτος Σ., Για Πάντα Πρωταθλητές, τόμος 6, Άρης Ποδόσφαιρο - Μπάσκετ, ΣΚΑΪ βιβλίο, Αθήνα, 2009, σελ.19
↑ Γιαννάτος Σ., Για Πάντα Πρωταθλητές, τόμος 5, ΠΑΟΚ Ποδόσφαιρο - Μπάσκετ, ΣΚΑΪ βιβλίο, Αθήνα, 2009, σελ.19. Δεν είναι γνωστό το σύστημα βαθμολογίας. Είναι πιθανό να υπάρχει σύγκρουση πηγών. Σύμφωνα με rsssf.com ο Ηρακλής τερμάτισε με 11 βαθμούς οπότε η ισοπαλία δεν αρκούσε στον Άρη. Στα βιβλία Για Πάντα Πρωταθλητές που αναφέρονται πιο πάνω αναγράφεται ότι ο ΠΑΟΚ έδωσε 8 αγώνες ενώ ο Άρης 7.
↑ Γιαννάτος Σ., Για Πάντα Πρωταθλητές, τόμος 5, ΠΑΟΚ Ποδόσφαιρο - Μπάσκετ, ΣΚΑΪ βιβλίο, Αθήνα, 2009, σελ.19